<https://timisoara2023.eu/ro/loca%C8%9Bii/faber/>
<http://schema.org/description>
"Situată pe malul Begăi, în cartierul Fabric, clădirea FABER - în forma și cu funcționalitățile prezente, este rezultatul transformării și reabilitării unui edificiu industrial, parte a complexului Azur. Fosta fabrică Azur, a cărei dezvoltare a început acum aproape 200 de ani, din inițiativa familiei timișorene, Farber, reprezintă o altă sursă de inspirație pentru oamenii FABER și de apartenență la o istorie creativ-antreprenorială, identitară pentru oraș. Ne dorim ca FABER să fie un ecosistem, o sursă de inspirație, inovație și evoluție, care să fie relevant prin schimbările produse, atât pentru membrii săi, cât și pentru exterior.Calitățile arhitecturale ale spațiului FABER s-au bucurat de recunoaștere internațională la scurt timp după inaugurare. În cadrul premiilor New European Bauhaus 2020, clădirea FABER s-a numărat printre cei trei finaliști europeni la categoria “Clădiri renovate în spiritul circularității”. În același an, arhitecții clădirii - echipa FOR, au fost nominalizați la prestigiosul Premiu european pentru arhitectură, Mies Van Der Rohe. În 2022, aceeași echipă a fost premiată în cadrul Bienalei de Arhitectură BETA.În clădirea FABER își desfășoară activitatea în jur de 20 de companii și echipe de freelanceri din industriile creative - arhitectură, design, producție 3D, producție textilă și muzicală, creatori de conținut. Organizațiile culturale și companiile găsesc la FABER spațiul creativ, potrivit pentru organizarea de evenimente proprii de dimensiuni medii și mari.Din aprilie 2023, un nou spațiu expozițional de 750 de m2 va fi inaugurat și pus la dispoziția creativilor și operatorilor culturali din oraș. Efortul presupus de inaugurarea acestui spațiu este rezultatul Parteneriatului FABER-AZUR S.A."
<https://timisoara2023.eu/ro/evenimente/heritage-first-but-when/>